ניקו אולסק

ניקולאס אולסק (בספרדית: Nicolás Olsak; נולד ב-25 בנובמבר 1991) הוא כדורגלן עבר ישראלי-ארגנטינאי ששיחק בעמדת הקשר האחורי .

קריירה
אולסק נולד למשפחה יהודית בבואנוס איירס בירת ארגנטינה, ובגיל 12 עבר עם משפחתו לארצות הברית וגדל בבוקה רטון שבפלורידה. הוא החל לשחק כדורגל בגיל 14, ובגיל 19 התחיל ללמוד כלכלה באוניברסיטת בלמונט ובמקביל שיחק בקבוצת הכדורגל של האוניברסיטה בלמונט ברוינס בליגת המכללות.

בקיץ  עלה אולסק לישראל במסגרת פרויקט תגלית, ולאחר שנבחן בקבוצת הפועל רמת השרון חתם במכבי יפו מליגה א' דרום, בהמלצתו של גיא עזורי. ב-12 בספטמבר 2014 ערך את הופעת הבכורה שלו בקבוצה, בניצחון 5–1 על הפועל מחנה יהודה במסגרת גביע המדינה. ב-6 בפברואר 2015 הבקיע את שער הבכורה שלו בקבוצה, בהפסד 1–3 לסקציה נס ציונה.

בקיץ  חתם בהפועל רמת השרון מהליגה הלאומית. ב-14 באוגוסט ערך את הופעת הבכורה שלו בקבוצה, כשפתח בהרכב בניצחון 2–1 על הפועל רמת גן במסגרת גביע הטוטו, ובליגה ערך 32 הופעות בעונת 2015/2016.

ב-7 ביולי 2016 חתם במכבי נתניה, לאחר שירדה לליגה הלאומית. ב-5 באוגוסט ערך את הופעת הבכורה שלו בקבוצה, במשחק מול הפועל רמת השרון בגביע הטוטו שהסתיים בתיקו 1–1. ב-18 בנובמבר 2016 הבקיע את שער הבכורה שלו בקבוצה, בניצחון 2–0 על הפועל רמת השרון. בסך הכל כבש שני שערים ב-29 הופעות בעונת 2016/2017, והיה שותף להעפלתה של הקבוצה בחזרה לליגת העל, אף על פי שפתחה את העונה עם מינוס תשע נקודות.

ב-19 באוגוסט 2017 ערך את הופעת הבכורה שלו בליגת העל, כשנכנס כמחליף בתיקו 1–1 נגד הפועל באר שבע. ב-14 באפריל 2018 הבקיע את שער הבכורה שלו בליגת העל, בניצחון 4–1 על בני יהודה. בסך הכול ערך 35 הופעות ליגה בעונת 2017/2018, והיה שותף לעונה מוצלחת של הקבוצה שסיימה במקום החמישי בטבלה. בעונת 2018/2019 כבש שער אחד ב-29 הופעות ליגה, כאשר הקבוצה סיימה במקום הרביעי והגיעה לגמר גביע המדינה. בסיום עונת 2019/2020 הסתיים חוזהו והוא עזב את הקבוצה.

ב-10 באוגוסט 2020 חתם בוואלבייק מליגת העל ההולנדית.

ב-8 בפברואר 2021 חתם לחצי עונה בבית"ר ירושלים.

ב-31 במאי 2021 חתם במכבי פתח תקווה. בסיום העונה ירד עם הקבוצה לליגה הלאומית.

ב-12 באוגוסט 2022 חתם בהפועל חדרה מליגת העל.

ב-6 בפברואר 2023 חתם במכבי הרצליה מליגה א'.
ב-21 ביוני הודיע על פרישה ממשחק פעיל.

קישורים חיצוניים

הערות שוליים

כדורגלנים ארגנטינאים
כדורגלנים אמריקאים
כדורגלנים ישראלים
קשרי כדורגל ארגנטינאים
קשרי כדורגל אמריקאים
קשרי כדורגל ישראלים
בואנוס איירס: כדורגלנים
פלורידה: כדורגלנים
כדורגלני מכבי יפו
כדורגלני הפועל רמת השרון
כדורגלני מכבי נתניה
כדורגלני ואלבייק
כדורגלני בית"ר ירושלים
כדורגלני מכבי פתח תקווה
כדורגלני הפועל חדרה
כדורגלני מכבי הרצליה
ספורטאים יהודים אמריקאים
ישראלים ילידי ארגנטינה
כדורגלנים ישראלים בהולנד
עולים בשנות ה-2010
אמריקאים שנולדו ב-1991
ישראלים שנולדו ב-1991